EkBass/fiwiki-20250220-pages-articles huggingface dataset:
Introducing Eddy and The Falcons

Introducing Eddy and The Falcons on Roy Woodin johtaman Wizzard-yhtyeen studioalbumi vuodelta 1974. Albumin on julkaissut yhdysvaltalainen United Artists Records -levy-yhtiö sarjatunnuksella UA-LA219-G ja tuottanut Roy Wood. Levy on äänitetty Lontoossa kolmessa studiossa. Phonogramissa äänittäjinä ovat olleet Pete Olliff, Steve Brown ja Roger Wake, Air-studioilla Bill Price ja De Lane Leassa Dick Plant. Miksaajana on ollut Arun Chakraverty. Levykannen suunnittelun ja toteutuksen ovat tehneet Seabrook / Graves Aslett. == Kappaleet == A-puoli # Introduction / Eddy's Rock – 4:36 # Brand New "88" – 3:28 # You Got Me Runnin' – 3:14 # I Dun Lotsa Cryin' Over You – 3:22 # This Is the Story of My Love (Baby) – 5:44 B-puoli # Everyday I Wonder – 5:23 # Crazy Jeans – 3:23 # Come Back Karen – 4:29 # We're Gonna Rock 'n Roll Tonight – 5:47 Kaikki kappaleet ovat Roy Woodin tekemiä ja sovittamia ja ne on julkaissut Anne-Rachel Music Corp. / Yellow Dog Music Inc. (ASCAP) == Muusikot == * Roy Wood: laulu, kitarat, rummut, oboe, sello, basso, kosketinsoittimet, fagotti, kontrabasso, tenori- ja baritonisaksofoni, perkussiot * Rick Price: kitara, bassokitara, laulu, perkussiot * Nick Pentelow: tenorisaksofoni * Mike Burney: baritoni- ja tenorisaksofoni * Keith Smart: rummut * Charlie Grima: perkussiot * Bill Hunt: piano * Bob Brady: piano ja laulu (B4) == Lähteet == * Roy Wood's Wizzard LP Introducing Eddy and The Falcons (United Artists Records 1974) == Aiheesta muualla == * Luokka: Vuoden 1974 albumit Luokka:Brittiläiset rockalbumit
Rajasopimus

Rajasopimus on valtioiden välinen valtiosopimus, jossa sovitaan niiden välisen rajan paikasta, raja-alueen valvonnasta, rajavesistöjen käytöstä ja aukipidosta, metsästyksestä ja kalastuksesta, uitosta, rajaliikenteestä, poronhoidosta sekä muista rajaan liittyvistä asioista.Otavan iso tietosanakirja, Otava 1960–1965.Uusi tietosanakirja, Tietosanakirja oy 1960–1966. Wienin yleissopimus vuodelta 1978 sääntelee valtioseuraannon oikeusvaikutuksia valtiosopimuksiin. Sen mukaan valtioseuraanto ei vaikuta rajasopimusten voimassaoloon.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa VI, palsta 918. ==Lähteet== Luokka:Kansainvälinen oikeus Luokka:Rajat
Rajasuo (Kuhmo)

Rajasuo on Täyssinän rauhaan liittyvä rajasopimuksen tekopaikka nykyisen Kuhmon alueella. Ruotsin ja Venäjän solmiman rauhan jälkeen maiden valitsemat rajankävijät sopivat Rajasuolla maiden välisen rajan tarkasta kulusta Pohjanmaalla ja Lapissa 25. maaliskuuta 1596.Uusi tietosanakirja, Tietosanakirja oy 1960–1966. Rajan sovittiin alkavan Pisanmäestä Nilsiän rajalta ja päättyvän Näätämöön Pohjoisen jäämeren rantaan.Iso tietosanakirja, Otava 1931–1939. ==Lähteet== Luokka:Kuhmon luonto Luokka:Suomen suot
Rajasuo

Rajasuo on useaan paikkaan liittyvä paikannimi. * Rajasuo (Hamina) on keidas- ja aapasuoalue valtatie 7:n pohjoispuolella. * Rajasuo (Kuhmo) on vuonna 1596 solmitun rajasopimuksen tekopaikka. * Rajasuo (Parikkala) on paikkakunta ja laiturivaihde Parikkala–Savonlinna-rataosalla 46 kilometriä Savonlinnasta. * Rajasuon muistomerkki on vuonna 1991 pystytetty Vehkalahden Rajasuolla sijaitseva muistomerkki kymenlaaksolaisille kotirintamalla desanttien luodeista kaatuneille.
Tuomipihlajat

Tuomipihlajat (Amelanchier) on ruusukasvien (Rosaceae) heimoon kuuluva suku. Lajeista suurin osa kasvaa alkuperäisenä Pohjois-Amerikan lauhkealla vyöhykkeellä. Monia tuomipihlajalajeja käytetään koriste- tai marjakasveina. Tuomipihlajien marjoja syövät linnut levittävät tuomipihlajia vieraslajeiksi Suomen luontoon. Esimerkiksi isotuomipihlaja muodostaa Etelä-Suomessa paikoin laajoja tiheiköitä. == Ulkonäkö ja koko == Tuomipihlajat ovat kesävihantia yksikotisia pensaita tai pieniä puita. Lajit tekevät usein maarönsyjä. Lehdet kasvavat kierteisesti. Lehtilapa on ehyt ja sahalaitainen. Kukinto on tavallisesti terttu. Kukat ovat kaksineuvoisia ja teriö valkoinen. Hedelmä on sininen tai tummansinipunainen, vahapeitteinen pohjusmarja. == Ravintokäyttö == Sukuun kuuluvasta marjatuomipihlajasta on jalostettu marjanviljelyyn lajikkeita, joita kutsutaan nimellä saskatoon. Näitä ovat "Smokey", "Thiessen", "Martin", "Regent Northline" ja "Honeywood". == Viljelykäyttö ja poisto luonnosta == Suomessa iso- ja marjatuomipihlaja menestyvät Lapissa saakka (kasvuvyöhykkeet I–VI), mutta ruso- ja sirotuomipihlaja menestyvät vain Keski-Suomeen saakka. Isotuomipihlaja voi levitä laajoiksi kasvustoiksi etenkin hiekkamaassa. Lajin viljelystä pitäisi siksi luopua ja luontoon levinneet isotuomipihlajat olisi hyvä poistaa mieluiten juurineen. == Lajeja == *Amelanchier alnifolia – marjatuomipihlaja *Amelanchier bartramiana – pohjantuomipihlaja *Amelanchier confusa – ruotsintuomipihlaja *Amelanchier intermedia – korpituomipihlaja *Amelanchier laevis – sirotuomipihlaja *Amelanchier lamarckii – rusotuomipihlaja *Amelanchier ovalis – euroopantuomipihlaja *Amelanchier spicata – isotuomipihlaja *Amelanchier sanguinea – hurmetuomipihlaja == Lähteet == == Aiheesta muualla == * Laji.fi: Tuomipihlajat (Amelanchier) * Funet: Tuomipihlajat (Amelanchier) * ITIS: Amelanchier *
Aivan liian hotti

Aivan liian hotti (She’s Out of My League) on vuonna 2010 julkaistu yhdysvaltalainen romanttinen komedia. Elokuvan ohjauksesta vastaa Jim Field Smith. == Juoni == Elokuvan päähenkilö Kirk on tavallinen lentoaseman turvamiehenä työskentelevä nuori mies, joka ei ole uskoa onneaan. Vastoin kaikkia luonnonlakeja Molly, menestynyt ja järkyttävän kaunis nainen, ihastuu Kirkiin. Kirk ei pysty myöntämään tapahtunutta todeksi. Ällistyneitä ovat myös hänen ystävänsä, perheensä ja jopa hänen ex-tyttöystävänsä. Nyt hänen on keksittävä, kuinka saada suhde toimimaan, vaikka hän on ensimmäinen, joka myöntää naisen pelaavan aivan eri luokassa. == Näyttelijät == == Lähteet == == Aiheesta muualla == * *Elokuvan suomenkieliset kotisivut === Arvostelut === * Luokka:Vuoden 2010 yhdysvaltalaiset elokuvat Luokka:Yhdysvaltalaiset romanttiset komediat
Confessional Evangelical Lutheran Conference

The Confessional Evangelical Lutheran Conference (CELC) (epävirallinen suomennos: Tunnustuksellinen evankelis-luterilainen konferenssi (TELK)) on kattojärjestö joukolle tunnustuksellisia luterilaisia kirkkoja. Se on Evangelical Lutheran Synodical Conference of North America:n seuraaja, eroten kuitenkin edeltäjästään siinä, että se on kansainvälinen eikä keskittynyt vain Pohjois-Amerikkaan. Konferenssi on kasvanut vuoden 1993 13:sta perustajajäsenkirkostaan 21:n jäsenkirkon yhteisöksi. Konferenssilla on ollut kuusi kansainvälistä yhteistä kokoontumista (1993, 1996, 1999, 2002, 2005, 2008), joitten välillä on pidetty alueellisia kokoontumisia. ==Oppi== CELC:in toisessa artiklassa koskien uskon tunnustusta sanotaan, että Vanhan ja Uuden testamentin kanonisoidut kirjat ovat verbaali-inspiroitua ja erehtymätöntä Jumalan Sanaa ja että tämä Sana on ainoa auktoriteetti uskossa, opissa ja elämässä. Lisäksi konferenssi hyväksyy vuoden 1580 Yksimielisyyden kirjaan sisältyvät evankelis-luterilaisen kirkon Tunnustuskirjat, koska se katsoo niissä Jumalan Sanan opin esitetyn puhtaana. ==Jäsenkirkot== === Aasia === Valtio Kirkko Jäsenmäärä Seurakuntien määrä Lähde Australian evankelisluterilainen synodi Gereja Lutheran Indonesia 1646 5 Japanin luterilaisevankelinen kristillinen kirkko 375 6 === Afrikka === Valtio Kirkko Jäsenmäärä Seurakuntien määrä Lähde Kamerunin luterilainen kirkko 650 32 Keski-Afrikan luterilainen kirkko - Malawi 47 000 133 Nigerian kaikkien pyhien luterilainen kirkko 1674 26 Nigerian Kristus-kuninkaan luterilainen kirkko 3727 37 Keski-Afrikan luterilainen kirkko - Sambian synodi 9722 112 === Etelä-Amerikka === Valtio Kirkko Jäsenmäärä Seurakuntien määrä Lähde Perun evankelisluterilainen synodi 970 16 === Eurooppa === Valtio Kirkko Jäsenmäärä Seurakuntien määrä Lähde Bulgarian luterilainen kirkko 310 4 Latvian tunnustuksellinen luterilainen kirkko 300 7 Norjan luterilainen tunnustuskirkko 61 2 Ruotsin luterilainen tunnustuskirkko 220 7 Saksan evankelis-luterilainen vapaakirkko 1300 17 Tšekin evankelisluterilainen kirkko 249 3 Suomen luterilainen tunnustuskirkko 26 2 Ukrainalainen luterilainen kirkko 2500 24 Evankelisluterilainen kirkko "Concordia" 4 === Pohjois-Amerikka === Valtio Kirkko Jäsenmäärä Seurakuntien määrä Lähde Tunnustuksellinen evankelisluterilainen kirkko Meksikossa 650 10 Puerto Ricon evankelisluterilainen tunnustuskirkko 216 4 Evankelisluterilainen synodi 19 000 130 Wisconsinin evankelis-luterilainen synodi 380 728 1278 == Katso myös == * Luterilainen maailmanliitto * Kansainvälinen luterilainen neuvosto == Lähteet == ==Aiheesta muualla== *CELC:in kotisivut Luokka:Luterilaisten kirkkojen yhteisöt
Jürgen Roelandts

Jürgen Roelandts (s. 2. heinäkuuta 1985 Asse, Belgia) on belgialainen maantiepyöräilijä. Hän aloitti ammattilaisuransa 2008 Silence-Lotto-tallissa, joka oli sittemmin nimeltään Omega Pharma-Lotto. Kausilla 2012–2017 hän edusti Lotto-Belisol / Lotto Soudal -joukkuetta ja 2018 BMC Racing Teamia. Viimeisillä ammattilaiskausillaan 2019–2020 hän kilpaili Movistar Teamissa. == Saavutuksia == Lähde: Cycling Archives ;2006 :Tour de Normandie, etapin 2 voitto :Tour du Loir-Et-Cher, etapin 2 voitto ;2007 :Pariisi–Tours, alle 23-vuotiaiden kilpailun voitto ;2008 :Maantieajon Belgian mestaruus :Eneco Tour, pistekilpailun voitto :Puolan ympäriajo, etapin 5 voitto :Circuit Franco-Belge, etapin 3 voitto ;2009 :Puolan ympäriajo, pistekilpailun voitto ;2010 :Gent–Wevelgem, kuudes ;2011 :E3 Prijs Vlaanderen, toinen :Grand Prix Cycliste de Montréal, neljäs :MM-kilpailut, maantieajossa viides :Vattenfall Cyclassics, kuudes ;2012 :Luxemburgin ympäriajo, etapin 4 voitto :Olympialaiset, maantieajossa seitsemäs :Eurométropole Tour (Circuit Franco- Belge), kokonais- ja sprinttikilpailun sekä etapin 1 voitto :GP Ouest France- Plouay, viides ;2013 :Välimeren ajo, etapin 5 voitto :Flanderin ympäriajo, kolmas :GP Ouest France-Plouay, neljäs ;2014 :Qatarin ympäriajo, kokonaiskilpailussa kolmas ;2015 :Flanderin ympäriajo, kahdeksas :GP Ouest- France, viides ;2016 :Milano – San Remo, kolmas :MM-kilpailut, maantieajossa 14:s ;2018 :Volta a la Comunitat Valenciana, etapin 5 voitto :Milano – San Remo, viides == Lähteet == == Aiheesta muualla == *Virallinen sivusto Luokka:Belgialaiset maantiepyöräilijät Luokka:Vuonna 1985 syntyneet Luokka:Elävät henkilöt
Spekti

Juho Samuli Huhtala (s. 4. joulukuuta 1979 Helsinki), taiteilijanimeltään Spekti (aikaisemmin Aspekti), on suomalainen rap-artisti. Hän aloitti uransa Trilogia-yhtyeessä ja levyttää nykyään Rähinä Recordsille. == Ura == Spekti aloitti uransa Trilogia-yhtyeessä vuonna 1999. Trilogia julkaisi ensimmäisen albuminsa vuonna 2004. Toinen albumi, Hakattu kivestä, tehtiin tämän jälkeen valmiiksi, mutta julkaistiin vasta 2014. Sittemmin Spektiä on kuultu vierailemassa muiden Rähinä Records -artistien levyillä. Hän esiintyy myös Rähinä Recordsin Pommi 1-, 2- ja 3 -kokoelmalevyillä. Spekti on työstänyt ensimmäistä sooloalbumiaan vuodesta 2010 lähtien. Spektin ensimmäinen soolosingle "Mogausmehuu" sai ensisoittonsa YleX:llä 12. marraskuuta 2010. Kappaleella vierailee Kapasiteettiyksikön Tasis. Toinen single "Teen mitä haluun" julkaistiin 3. toukokuuta 2013. Kappaleella vierailee sen tuotannosta osittain vastaava Setä Tamu. "Teen mitä haluun" ylsi parhaimmillaan Suomen virallisen singlelistan 20. sijalle. Kolmas single "Juomalaulu" nousi singlelistan seitsemännelle sijalle ja on sittemmin myynyt platinaa, kappaleella vierailee Tasis. Yhteensä listaviikkoja kappaleelle kertyi 11. Neljäntenä singlenä julkaistiin kappale "Vinkkii DJ:lle". Se saavutti singlelistan 25. sijan. Spektin ensimmäinen täyspitkä sooloalbumi Diktaattorimies julkaistiin 18. lokakuuta 2013. Se nousi Suomen virallisen albumilistan 20. sijalle. Macho Fantastico -albumin ensimmäinen, samaa nimeä kantanut single julkaistiin 21. marraskuuta 2014. Kappale oli Suomen virallisen singlelistan ykkönen kolme viikon ajan ja on sittemmin myynyt platinaa. Yhteensä viikkoja singlelistalla kertyi 13. Macho Fantastico -albumi julkaistiin 5. joulukuuta 2014. Albumi oli Suomen virallisella albumilistalla yhteensä 20 viikon ajan. Albumin toinen single, Scatman julkaistiin 6. helmikuuta 2015. Rakas Spektistan, Spektin kolmas studioalbumi, julkaistiin 25. lokakuuta 2019. Kappaleita albumilla on 14. == Yksityiselämä == Huhtala on koulutukseltaan kauppatieteiden maisteri, ja hän on työskennellyt Nordeassa sijoitusjohtajana. Hän kuitenkin lopetti työskentelyn pankkialalla loppuvuonna 2012 keskittyäkseen musiikin tekemiseen. Huhtala on kertonut harrastaneensa pienestä pitäen kalastusta ja metsästystä. Huhtala on kanadalaisen taitoluistelijan Meagan Duhamelin pikkuserkku. Kesäkuussa 2019 hän avioitui vaatesuunnittelija Emelie Björnbergin kanssa. ==Diskografia== Pääartikkeli: Spektin diskografia ====Studioalbumit==== * Diktaattorimies (2013), Platinalevy * Macho Fantastico (2014), Platinalevy *Rakas Spektistan (2019), 3 X Platinalevy == Lähteet == == Aiheesta muualla == * Spekti Rähinä Recordsin sivustolla Luokka:Suomalaiset hip hop -artistit Luokka:Vuonna 1979 syntyneet Luokka:Elävät henkilöt
Yhteisopetus

Yhteisopetus tai tiimiopetus tarkoittaa opetusta, jossa samaa oppilasryhmää ohjaa yhtä aikaa useampi kuin yksi opettaja. Yhteisopetus (alun perin yhdysopetus) perustuu J. Lloyd Trumpin vuonna 1952 luomaan team teaching -malliin. Siinä on 2–10 opettajaa, joista yksi toimii koordinaattorina. Lisäksi tiimissä voi olla apuhenkilökuntaa ja ulkopuolisia asiantuntijoita. Työskentelystä noin 40 % on suurryhmäopiskelua, 20 % pienryhmäopiskelua ja 40 % yksilöllistä opiskelua. ==Samanaikaisopetus== Samanaikaisopetus tarkoittaa opetusta, jossa kaksi opettajaa työskentelee samassa tilassa saman oppiaineen parissa. Tyypillisesti toinen on luokanopettaja, toinen esimerkiksi erityisopettaja. Samanaikaisopetus tukee opetuksen eriyttämistä. ==Lähteet== Luokka:Opetusmenetelmät
Yhteistoiminnallinen ryhmätyöskentely

Yhteistoiminnallinen ryhmätyöskentely tai Jigsaw-ryhmätyöskentely on erityisesti opetukseen soveltuva työmenetelmä, jossa kaikki pienryhmän jäsenet ovat vastuussa työn etenemisestä. Tällä menetelmällä pyritään varmistamaan, että kaikki ryhmän jäsenet työskentelevät aktiivisesti, eikä kukaan laiskottele, antaen muun ryhmän tehdä työt. Menetelmässä osallistujat jaetaan kotiryhmiin ja asiantuntijaryhmiin. Kukin osallistuja kuuluu yhteen kotiryhmään ja yhteen asiantuntijaryhmään. Kullakin kotiryhmällä on oma aihe tai ongelma ratkaistavanaan, joka liittyy samaan yhteiseen teemaan. Työ alkaa asiantuntijaryhmissä, joista kukin perehtyy tiettyyn teeman osa-alueeseen huolella. Kun asiantuntijat palaavat kotiryhmiinsä, he opettavat toisille ryhmän jäsenille oman asiantuntija-alueensa asiat. Kotiryhmä yhdistää kaikkien asiantuntijoiden tiedot ja ratkaisee ongelmansa. Tarpeen mukaan asiantuntijaryhmät voivat kokoontua useamman kerran, jos ongelmien ratkaisu vaatii lisää selvitystyötä. ==Katso myös== * Yhteistoiminnallinen oppiminen * Vertaisopetus Luokka:Opetusmenetelmät
Ikaros (täsmennyssivu)

Ikaros tai Icaros voi viitata seuraaviin: *Ikaros, hahmo kreikkalaisessa mytologiassa *Ikaros, 1566 Icarus, asteroidi *Ikaros, Japanin avaruusjärjestön avaruusluotain *Ikaros, Laila Pullisen veistos Turussa *Ikaros, Reijo Karvosen johtama yhtye *Icaros, Diablo-yhtyeen albumi *”Icaros”, Diablo-yhtyeen kappale == Katso myös == * Icarus
Ganymedes (täsmennyssivu)

Ganymedes tai Ganymed voi tarkoittaa seuraavia: *Ganymedes, kreikkalaisessa mytologiassa jumalten juomanlaskija *Ganymedes, Jupiterin kuu *1036 Ganymed, asteroidi
Bjørn Sagstad

Bjørn Sagstad (s. 1968) on norjalainen kapellimestari. Hän opiskeli orkesterin-, oopperan- ja kuoronjohtoa Royal Northern College of Musicissa Englannissa sekä Grieg-akatemiassa, Tromssan yliopistossa ja Trondheimin NTNU:ssa. Sagstad on myös osallistunut Jorma Panulan, Tsung Yehin ja Kirk Trevorin mestarikursseille.About Bjørn Sagstad Sagstad on työskennellyt Bergenin filharmonikkojen, Trondheimin sinfoniaorkesterin, Oulu Sinfonian, Musica Vitaen, Århus Sinfoniettan ja Hong Kong Sinfoniettan kanssa. Hän on myös työskennellyt lähes kaikkien Skandinavian ammattimaisten sotilasorkesterien ja Alankomaiden laivaston kanssa. Sagstad on voittanut ensimmäisen palkinnon Pohjoismaisilla kapellimestarikilpailuilla Ruotsissa. == Lähteet == Luokka:Norjalaiset kapellimestarit Luokka:Vuonna 1968 syntyneet Luokka:Elävät henkilöt
Populous DS

Populous DS () on Genki-yhtiön kehittämä reaaliaikainen strategiapeli. Peli on julkaistu vuonna Nintendo DS -käsikonsolille. Electronic Arts julkaisi pelin Japanissa 21. helmikuuta 2008. Pohjois-Amerikassa peli julkaistiin Xseed Gamesin kautta 10. marraskuuta 2008 ja Euroopassa Rising Star Gamesin kautta 27. helmikuuta 2009. == Aiheesta muualla == * * Populous DS:n eurooppalainen julkaisu * Populous DS:n japanilainen julkaisu * Populous DS:n pohjoisamerikkalainen julkaisu Luokka:Vuoden 2008 videopelit Luokka:Populous Luokka:Nintendo DS -pelit
Humber Scout Car

Humber Scout Car on Rootes Groupin valmistama toisessa maailmansodassa käytetty panssariauto. Ajoneuvoa valmistettiin vuosina 1942-1945 noin 4 102 kappaletta ja se kuului Britannian armeijan kalustoon sodan loppuun asti. ==Historia== Toisen maailmansodan alkaessa Britannian armeijalla oli käytössä Daimler Dingo -panssariauto, jota pidettiin rakenteeltaan erittäin onnistuneena ajoneuvona. Dingoa valmistaneen Daimler Motor Companyn tuotantokapasiteetti ei kuitenkaan riittänyt yksin vastaamaan armeijan kalustotarvetta. Vajauksesta johtuen armeija pyysi myös muita brittiläisiä ajoneuvovalmistajia rakentamaan Dingon kaltaisia panssariautoja. Yksi valmistajista oli Rootes Group, jonka vastaus pyyntöön oli Humber Scout Car. Ajoneuvo muistutti ulkoisesti Daimler Dingoa mutta sen rakenne oli erilainen. Humber Scout Carissa oli kaksihenkinen miehistö ja lisäksi ajoneuvo oli varustettu kolmannella penkillä tilapäiskäyttöön. Ajoneuvossa oli panssaroitu umpikatto ja panssaroinnin tuomaa lisäpainoa kompensoitiin jättämällä ajoneuvon alusta panssaroimatta. Scout Car oli varustettu radiolla ja sen pääaseena toimi Bren-konekivääri. Brittijoukkojen lisäksi puolalaiset ja tsekkoslovakialaiset joukot käyttivät Humber Scout Caria toisessa maailmansodassa. Sodan jälkeen ajoneuvo säilyi osana usean Euroopan valtion armeijan kalustoa. Viimeisenä Scout Carin käytöstä luopui Belgian poliisivoimat vuonna 1958. == Mallit == Humberia valmistettiin kahtena erilaisena malliversiona: *Mk I - alkuperäinen malli jota valmistettiin 1698 kappaletta. *Mk II - parannetulla vaihteistolla varustettu malli. ==Käyttäjävaltiot== * * * * * * * * * * ==Kuvagalleria== Tiedosto:British- armor-Potsdam-19450721-2.jpg|Useita Humber Scout Car-panssariautoja sotilasparaatissa. Tiedosto:IWM-KID-833-Humber-Scout-Car.jpg|Humber Scout Car ylhäältä kuvattuna. Tiedosto:COLLECTIE TROPENMUSEUM Nederlandse militair bezig met het onderhoud van een pantservoertuig TMnr 60054050.jpg|Hollantilainen sotilas huoltaa Humber Scout Caria. ==Lähteet== * * == Aiheesta muualla == Luokka:Yhdistyneen kuningaskunnan panssariautot Luokka:Toisen maailmansodan panssariautot
Sebaceous adenitis

Sebaceous adentis (SA) on koirien perinnöllinen autoimmuuni-ihosairaus. Sitä esiintyy monilla koiraroduilla. SA aiheuttaa talirauhasten tulehtumisen, mistä seuraa rauhasten surkastuminen ja karvanystyn kuoleminen. SA aiheuttaa karvanlähtöä, ihon paksuuntumista, jatkuvia ihotulehduksia ja suomumaista hilseilyä. Tyypillistä on myös tunkkainen haju. SA tauti voidaan sekoittaa ruoka-aineallergiaan, sillä oireisiin liittyy kutinaa tai ihon hilseilyä. SA:ta esiintyy eristysesti japanin- ja amerikanakitoilla, isovillakoirilla sekä vizsloilla. == Oireet ja eteneminen == SA:ssa elimistön oma puolustusmekanismin hyökkäys kohdistuu talirauhasiin ja karvatuppiin aiheuttaen näihin autoimmuunitulehduksen. Tulehduksen seurauksena talirauhanen surkastuu ja karvanysty kuolee. Sairauden edetessä koiran karvapeite tuhoutuu. Sairaus on periytyvä, eikä siihen ole parannuskeinoa. Taudin eteneminen on yksilöllistä. == Hoito == SA:han ei ole parantavaa hoitoa. Se ei ole kuolemaan johtava sairaus, vaan siitä kärsivä koira voi elää pitkänkin elämän. == Ennaltaehkäisy == Periytyvänä sairautena SA:ta voidaan ehkäistä välttämällä sitä periyttäneiden koirien ja niiden jälkeläisten käyttöä jalostuksessa. Kun SA:lle kehitetään luotettava DNA-testi, voidaan sairaus entistä paremmin jalostaa koirakannoista pois. Saksalainen Göttingenin yliopisto kehittää DNA- testausmenetelmää SA:lle. Tässä pääosin Japanin kennelklubin (JKC) rahoittamassa tutkimuksessa on tähän mennessä selvinnyt, että SA on todennäköisesti kahden geenin ohjaama sairaus, joka periytyy resessiivisesti. Lisäksi koiranyksilön koko genomin uskotaan vaikuttavan sairastumiseen. Myös ympäristötekijöillä on vaikutusta: stressaava ympäristö sekä liikahygieeninen kasvuympäristö altistaa koiraa SA:lle. == Aiheesta muualla == *Sebaceous adenitis eli ihon talirauhastulehdus ja surkastuma koirilla *SA - Sebaceous Adenitis, Laikajärjestön foorumi Luokka:Koirien perinnölliset sairaudet Luokka:Eläinten autoimmuunisairaudet Luokka:Tulehdukset Luokka:Ihotaudit
Andrew Bryniarski

Andrew Bryniarski (s. 13. helmikuuta 1969 Philadelphia) on yhdysvaltalainen näyttelijä ja entinen kehonrakentaja. Hänet tunnetaan parhaiten elokuvasta Texasin moottorisahamurhat (2003) ja sen esiosasta Teksasin moottorisahamurhaaja – pahan alku (2006), joissa hän esitti Leatherfacea. Bryniarski on 196 cm pitkä ja painaa 100–120 kiloa. == Filmografia == Vuosi Suomenkielinen nimi Nimi Rooli 1990 Lohikäärmepeli Dragonfight sivustakatsoja 1991 Hudson Hawk – varkaista parhain Hudson Hawk Butterfinger Boltsi hukassa Necessary Roughness Wyatt Beaudry 1992 Batman – paluu Batman Returns Charles ”Chip” Shreck 1993 The Program The Program Steve Lattimer 1994 Street Fighter Street Fighter Zangief 1995 Cyborg 3: The Recycler Cyborg 3: The Recycler Jocko Higher Learning Higher Learning Knocko 1999 Minä päivänä tahansa Any Given Sunday Patrick ”Madman” Kelly 2001 Pearl Harbor Pearl Harbor Joe 2002 Rollerball Rollerball Halloran Scooby-Doo Scooby-Doo kätyri Black Mask 2 Black Mask 2: City of Masks Iguana 2003 Texasin moottorisahamurhat The Texas Chainsaw Massacre Leatherface 2005 El Charron kirous The Curse of El Charro El Charro 2006 Seitsemän muumion aarre Seven Mummies Blade Teksasin moottorisahamurhaaja – pahan alku The Texas Chainsaw Massacre: The Beginning Leatherface 2007 Chasing 3000 Chasing 3000 jengiläinen 2008 Stiletto Stiletto Killer Dracula’s Guest Dracula’s Guest Count Dracula 2010 Mother’s Day Mother’s Day Quincy 2015 Some Kind of Hate Some Kind of Hate Lincolnin isä Luokka:Yhdysvaltalaiset elokuvanäyttelijät Luokka:Yhdysvaltalaiset kehonrakentajat Luokka:Amerikanvenäläiset Luokka:Vuonna 1969 syntyneet Luokka:Elävät henkilöt
Dave Semenko

David John ”Dave” Semenko (12. heinäkuuta 1957 Winnipeg, Manitoba – 29. kesäkuuta 2017) oli kanadalainen jääkiekkoilija, joka edusti NHL-urallaan Edmonton Oilersia, Hartford Whalersia ja Toronto Maple Leafsia. Pelipaikaltaan hän oli vasen laitahyökkääjä. Semenko tunnettiin erityisesti poliisina ja Wayne Gretzkyn sekä muiden Oilersin nimekkäiden pelaajien suojelijana. Jäähyminuutteja hänelle kertyi kuitenkin muita poliiseja vähemmän, sillä yhteenottoja Semenkon kanssa haluttiin välttää hänen hurjan maineensa takia. Semenkon lempinimi oli ”Cement Head” (), ja joukkuetoveri Kevin Lowe kutsui häntä ”kovanaamojen Gretzkyksi”. Wayne Gretzkyn itsensä ajatellaan yleisesti hyötyneen Semenkon pelotevaikutuksesta normaalia suuremman liikkumavapauden muodossa. Uransa aikana Semenko voitti Stanley Cupin kaksi kertaa, vuosina 1984 ja 1985. Kauden 1983–1984 pudotuspeleissä hän teki 19 ottelussa kaikkiaan kymmenen tehopistettä (viisi maalia ja viisi maalisyöttöä), mikä oli häneltä erityisen hyvä suoritus. Semenko liittyi Edmonton Oilersiin 1977 joukkueen pelatessa WHA-liigassa. Siellä hän viimeisteli kahden kauden aikana 16 maalia, keräsi 20 syöttöpistettä ja kärsi 298 rangaistusminuuttia. Semenko teki WHA- historian viimeisen maalin. NHL:ään hän siirtyi Oilersin mukana 1979. Kauden 1986–1987 aikana hänet kaupattiin Hartford Whalersiin. Seuraavan kauden Semenko pelasi Torontossa, ja tämän jälkeen hän lopetti urheilu-uransa. Myöhemmin Semenko työskenteli ensin Edmonton Oilersin apuvalmentajana 1996 ja sittemmin seuran kykyjenetsijänä. Semenko nyrkkeili Muhammad Alia vastaan näytösottelussa, joka pidettiin 12. kesäkuuta 1983. Tapahtuman järjestäjänä toimi Mark Messierin setä. Vuonna 1989 ilmestyi Semenkon 157-sivuinen omaelämäkerta Looking Out for Number One (julkaisija Stoddart Publishing, ISBN: 0773722955). Kirjan toinen tekijä on Larry Tucker, ja se sisältää Wayne Gretzkyn kirjoittaman esipuheen. Kesäkuussa 2017 Semenkon entinen seura Edmonton Oilers tiedotti hänen kuolleen kamppailtuaan syöpää vastaan. == Tilastot == 1977–78 Edmonton Oilers WHA 65 6 6 12 140 5 0 0 0 8 1978–79 Edmonton Oilers WHA 77 10 14 24 158 11 4 2 6 29 1979–80 Edmonton Oilers NHL 67 6 7 13 135 3 0 0 0 2 1980–81 Edmonton Oilers NHL 58 11 8 19 80 8 0 0 0 5 1981–82 Edmonton Oilers NHL 59 12 12 24 194 4 0 0 0 2 1982–83 Edmonton Oilers NHL 75 12 15 27 141 15 1 1 2 69 1983–84 Edmonton Oilers NHL 52 6 11 17 118 19 5 5 10 44 1984–85 Edmonton Oilers NHL 69 6 12 18 172 14 0 0 0 39 1985–86 Edmonton Oilers NHL 69 6 12 18 141 6 0 0 0 32 1986–87 Edmonton Oilers NHL 5 0 0 0 0 – – – – – 1986–87 Hartford Whalers NHL 51 4 8 12 87 4 0 0 0 15 1987–88 Toronto Maple Leafs NHL 70 2 3 5 107 – – – – – WHA yhteensä 142 16 20 36 298 16 4 2 6 37 NHL yhteensä 575 65 88 153 1175 73 6 6 12 208 == Lähteet == == Aiheesta muualla == * * Luokka:Kanadalaiset jääkiekkoilijat Luokka:Minnesota North Starsin varaamat pelaajat Luokka:Vuonna 1957 syntyneet Luokka:Vuonna 2017 kuolleet
Samfundet Nordens Frihet

thumb|right|Merkki hautakivessä Vårdingen hautausmaalla kirjoituksella: Ära Skyldighet Vilja ("Kunnia Velvollisuus Tahto"). Nämä ovat Georg Carl von Döbelnin sanat. Samfundet Nordens Frihet on ruotsalainen järjestö, joka perustettiin 1939 vaalimaan Pohjolan vapautta toisen maailmansodan aikana. Vuonna 1946 järjestö lakkautettiin. Järjestö oli alussa lähellä Suomen komiteaa, Finlandskommittén, joka järjesteli Suomelle sotilaallista apua. Saksan valloitettua Norjan ja Tanskan 1940, järjestö halusi enempi että Ruotsi liittyisi sotaan. Poliittisesti Norden Frihet oli nationalistinen ja demokraattinen, mutta kansallissosialismin ja kommunismin vastainen. Eniten järjestöllä oli 250 jäsentä, monta kulttuurihenkilöä. Melkein 50 prosenttia oli historioitsijoita varsinkin Tukholman korkeakoulusta.Alf W. Johansson, Finlands sak: svensk opinion och politik under vinterkriget 1939-1940. Stockholm 1973, sid 205 Sigurd Curman oli puheenjohtajana, ja Harald Wigforss oli toimittajana järjestön lehdelle. Muita johtavia henkilöitä olivat Yngve Larsson, Nils Ahnlund, Harald Hjärne, Sven Tunberg, Eli Heckscher, Karl-Gustaf Hildebrand, Nils Herlitz, Stig Jägerskiöld, K.G. Westman, Adolf Schück, Birger Steckzén ja Andreas Lindblom. Larsson, Ahnlund ja Lindbom olivat jäseniä loppuun asti. Tora Byström, Nordens Frihet: samfundet, tidningen, kretsen. Lund 2005, sid 147 Nordens Frihetin johtokunnasta saivat monet Sankt Olavs Ordenin (Norjalta): * Gustaf Aulén * Yngve Larsson * Knut Petersson * Henning Throne-Holst == Lähteet == Luokka:Ruotsalaiset järjestöt Luokka:Toinen maailmansota
Marilyn Burns

Mary Lynn Ann Burns (7. toukokuuta 1949 – 5. elokuuta 2014), tunnettiin nimellä Marilyn Burns, oli yhdysvaltalainen näyttelijätär, joka parhaiten tunnettiin roolistaan Sally Hardestynä elokuvassa Texasin moottorisahamurhat (1974) ja Linda Kasabianina elokuvasta Verinen veljeskunta (Helter Skelter, 1976). Hän esiintyi myös potilaana elokuvassa Texasin moottorisahamurhaaja – uusi sukupolvi (Texas Chainsaw Massacre: The New Generation, 1994). == Varhaiselämä == Burns syntyi Eriessä, Pennsylvaniassa ja kasvoi Houstonissa, Texasissa. Hän oli ainoastaan kiinnostunut taiteesta. == Kuolema == Perheenjäsen löysi Burnsin kuolleena omasta kodistaan Houstonissa Teksasissa. Burns oli kuollessaan 65-vuotias. Hän kuoli nukkuessaan. == Aiheesta muualla == * Luokka:Yhdysvaltalaiset näyttelijät Luokka:Vuonna 1949 syntyneet Luokka:Vuonna 2014 kuolleet
Bengt Åkerblom

Bengt Åkerblom (2. toukokuuta 1967 – 15. lokakuuta 1995) oli ruotsalainen jääkiekkoilija. Hän pelasi keskushyökkääjänä. Vuonna 1986 alkaneen uransa aikana hän oli ammattilaisena Nacka HK:ssä, Djurgårdens IF:ssä ja Mora IK:ssa. Åkerblom kuoli Mora IK:n ja Brynäs IF:n välisessä ystävyysottelussa FM Mattsson Arenalla Morassa luistimen viillettyä hänen kaulansa. == Aiheesta muualla == * Eliteprospects.com – Bengt Åkerblom Luokka:Ruotsalaiset jääkiekkoilijat Luokka:Vuonna 1967 syntyneet Luokka:Vuonna 1995 kuolleet
Jordana Brewster

Jordana Brewster (s. 26. huhtikuuta 1980) on Panamassa syntynyt brasiliaisamerikkalainen näyttelijä. Hän on esiintynyt muun muassa elokuvissa Kauhun oppitunnit (1998), Hurjapäät (2001), Teksasin moottorisahamurhaaja – pahan alku (2006) ja Fast & Furious (2009). == Valikoitu filmografia == * All My Children (1995) * As the World Turns (1995–2001) * Kauhun oppitunnit (1998) * Hurjapäät (2001) * D.E.B.S. (2004) * Annapolis (2006) * Teksasin moottorisahamurhaaja – pahan alku (2006) * Chuck (2008–2009) * Fast & Furious (2009) * Fast & Furious 5 (2011) * Fast & Furious 6 (2013) * Fast & Furious 7 (2015) * Fast & Furious 9 (2021) * Fast & Furious X (2023) == Aiheesta muualla == * Luokka:Yhdysvaltalaiset elokuvanäyttelijät Luokka:Amerikanenglantilaiset Luokka:Vuonna 1980 syntyneet Luokka:Elävät henkilöt Luokka:Seulonnan keskeiset artikkelit Luokka:Yhdysvaltalaiset lapsinäyttelijät
Hughesin veljekset

Albert Hughes ja Allen Hughes (s. 1. huhtikuuta 1972), tunnetaan yhdessä nimellä Hughes brothers, ovat yhdysvaltalaisia elokuvaohjaajia, -tuottajia ja -käsikirjoittajia. Pari tunnetaan erityisesti erilaisten väkivaltaelokuvien ohjauksesta, kuten Väkivallan kierre (Menace II Society), From Hell ja The Book of Eli. ==Filmografia== *Väkivallan kierre (1993) *Dead Presidents (1995) *American Pimp (1999) – dokumentti *From Hell (2001) *The Book of Eli (2010) Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvatuottajat Luokka:Elokuvantekijäsisarukset Luokka:Vuonna 1972 syntyneet Luokka:Amerikanarmenialaiset Luokka:Afroamerikkalaiset Luokka:Elävät henkilöt
Diora Baird

Diora Baird (s. 6. huhtikuuta 1983 Miami, Florida) on yhdysvaltalainen näyttelijä ja entinen malli. Hän on näyttäytynyt muun muassa elokuvissa Kuokkavieraat (2005) ja Teksasin moottorisahamurhaaja – pahan alku (2006). == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset mallit Luokka:Vuonna 1983 syntyneet Luokka:Elävät henkilöt
Riley Keough

Danielle Riley Keough (s. 29. toukokuuta 1989 Los Angeles, Kalifornia) on yhdysvaltalainen näyttelijä ja malli. Hänet tunnetaan myös Lisa Marie Presleyn lapsena sekä Elvis Presleyn ja Priscilla Presleyn vanhimpana lapsenlapsena. Hänen isänsä on Danny Keough.http://www.fashionmodeldirectory.com/models/danielle+riley_keough/ == Mallinura == Keough teki malliuransa debyytin 14-vuotiaana helmikuussa 2004 Dolce & Gabbanan catwalkilla Italiassa. Saman vuoden elokuussa hän esiintyi Voguen kannessa äitinsä Lisa Marien ja isoäitinsä Priscillan kanssa.http://www.ruggedelegantliving.com/a/003365.html Keough pitää esikuvinaan muun muassa Kate Mossia ja Naomi Campbellia.http://www.123celebrityphotos.com/biography_of_riley_keough-1213_fi.html == Näytteleminen == Keoughin näyttelijänura alkoi roolilla Marie Curriena musiikkielokuvassa The Runaways, jonka ensi-ilta oli Yhdysvalloissa 19. maaliskuuta 2010. Vuonna 2010 valmistui myös kaksi muuta elokuvaa, joissa Keough näyttelee: The Good Doctorhttp://www.voltagepictures.com/NewTitles.php?selected_title=79 sekä Jack & Diane.http://www.dreadcentral.com/news/37682/the-kings-granddaughter- riley-keough-set-jack-and-diane-werewolf-romp == Perhe == Keoughilla oli yksi veli, Benjamin Keough, sekä on kaksi sisarpuolta.http://www.elvis.com.au/presley/twin_girls_for_lisa_marie_presley.shtml Helmikuussa 2015 Keough meni naimisiin näyttelijä ja stunt-mies Ben Smith- Petersenin kanssa. He tapasivat toisensa Mad Max: Fury Road -elokuvan kuvauksissa vuonna 2012. Heillä on huhtikuussa 2022 syntynyt tytär. == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset mallit Luokka:Vuonna 1989 syntyneet Luokka:Elävät henkilöt
Roy Wood

Roy Wood (s. 8. marraskuuta 1946, Birmingham) on englantilainen multi- instrumentalisti, laulaja ja lauluntekijä. Hänen ensimmäinen yhtyeensä oli Mike Sheridan and The Nightriders. Vuonna 1966 hän perusti The Move -yhtyeen ja 1971 oli vuorossa Jeff Lynnen kanssa koottu sinfonista rockia soittanut Electric Light Orchestra. Wood erosi siitä kuitenkin jo ensimmäisen albumin jälkeen ja perusti Wizzard-yhtyeen. Wizzardin musiikin tyylilaji sai vaikutteita 1950-luvun rock and rollista, ja sama linja jatkui myös soolotuotannossa. Roy Wood's Wizzard on esiintynyt Suomessa ainakin Ruisrockissa 1973. Tosin Roy Wood oli lavalla vain minuutin verran, kun hän oli suuttunut äänentoistolaitteisiin ja ennen kaikkea Status Quon menestykseen. Yleisö nimittäin kaatoi aidat ja juoksi esiintymislavan eteen. Tästä Roy Wood ei pitänyt.Suomen Yleisradio, 3. syyskuuta 1975, Popinfo, Viisi vuotta Ruisrockia. Toim. Olli Pellikka ja Arto Vilkko. Woodin musiikki vetosi suomalaiseen kuulijakuntaan, sillä esimerkiksi MUSA-lehden lukijakunta äänesti Wizzardin singlen "Angel Fingers" vuoden 1973 neljänneksi parhaaksi ja saman yhtyeen kappaleen "See My Baby Jive" sijalle 11. Samassa lehdessä alkoi myös artikkelisarja muusikon urasta. == Diskografia == === Albumit === * Boulders (1973) * Mustard (1975) * Roy Wood Story (1976) * On the Road (1979) Wizzard: * Wizzard Brew (1973) * Introducing Eddy and The Falcons (1974) * See My Baby Jive (1974) * The Wizzard - Roy Wood (1977) Roy Wood & The Wizzo Band: * Super Active Wizzo (1977) === Singlet === * Goin' Down the Road / The Premium Bond Theme (1974) Wizzard: * Rock 'n' Roll Winter / Dream of Unwin (1974) == Lähteet == * Singlearvostelut MUSA-lehden numeroissa 6 ja 9/1974. * Luokka:Englantilaiset kitaristit Luokka:Vuonna 1946 syntyneet Luokka:Elävät henkilöt
Richard Thomas

thumb|Ellen Corby ja Richard Thomas Waltonin perheessä. Richard Earl Thomas (s. 13. kesäkuuta 1951 New York) on yhdysvaltalainen näyttelijä, joka tunnetaan parhaiten John-Boy Waltonin roolista CBS:n draamasarjassa Waltonin perhe. Thomas aloitti uransa lapsinäyttelijänä 1950-luvulla. Hän on näytellyt uransa aikana myös useissa elokuvissa ja tv-sarjoissa, muun muassa Stephen Kingin romaaniin perustuvassa minisarjassa nimeltä Se vuonna 1990, jossa hän esitti Bill Denbroughia. ==Filmografiaa== *Kypsymättömät (Last Summer, 1969) *Kesä jona vartuin (Red Sky at Morning, 1970) *Tyttömurhat (The Todd Killings, 1971) *Tulet pitämään äidistäni (You’ll Like My Mother, 1972) *Länsirintamalta ei mitään uutta (All Quiet on the Western Front, 1979) *Vaarojen planeetta (Battle Beyond the Stars, 1981) *Tunneli 21 [Berlin Tunnel 21, 1981) *Sanattomia tunteita (Johnny Belinda, 1982) *Vaikea valinta (Hobson's Choice, 1983) *Yön uhka (The Final Jeopardy, 1985) *Taivaalliset huijarit (Glory! Glory!, 1989) *U.S.S. Indianapolis – viimeisellä matkalla (Mission of the Shark: The Saga of the U.S.S. Indianapolis, 1991) *Lauran painajainen (I Can Make You Love Me, 1993) *Waltonin sukukokous (A Walton Thanksgiving Reunion, 1993) *Linda (Linda, 1993) *Myrkkymalja (Death in Small Doses, 1995) *Pahan palkka (Down, Out and Dangerous, 1995) *Waltonin perheen häät (A Walton Wedding, 1995) *Rakkaus on sokea (What Love Sees, 1996) *Ihmeitä tekevät kortit (The Miracle of the Cards, 2001) *Annan unelma (Anna's Dream, 2002) *Fortune Hunters (Million Dollar Kid, 2000) == Lähteet == * ===Viitteet=== == Aiheesta muualla == * Luokka:Yhdysvaltalaiset näyttelijät Luokka:Primetime Emmy -palkinnon saajat Luokka:Vuonna 1951 syntyneet Luokka:Elävät henkilöt
Yhdystie 9205

Yhdystie 9205 on yhdystie, joka menee Elijärven kaivokselle. Tie alkaa Kivikolta Valtatien 4 eritasoliittymästä josta myös Seututie 926 alkaa. Varsinainen yhdystie päättyy Perta-Aapantie liittymään ja tie jatkuu Elijärven kaivokselle nimellä Elijärventie. Koko tien pituus on 12 kilometriä, josta yhdystietä 3,3 kilometriä. Tie on päällystetty ja kaksikaistainen. Yhdystietä ei ole merkitty opasteisiin. Tien nopeusrajoitus on 60-80 km/h. Tien laatu vaihtelee. Ennen tien loppua oli Elijärven radan tasoristeys, mutta se purettiin 2008. 9205 Luokka:Kemin liikenne
Rocketplane Kistler

Rocketplane Kistler oli yhdysvaltalainen raketteja kehittävä yhtiö, joka perustettiin Oklahomaanhttp://www.rocketplanekistler.com/ ja toimi Wisconsinissa http://www.personalspaceflight.info/2009/07/31/rocketplanes- woes/ kunnes hakeutui konkurssiin heinäkuussa 2010https://archive.today/20120524152424/http://www.spacenews.com/commentaries/100708-fromwires- rocketplane-files-chapter.html. Rosketplane Kistler oli uusi nimi Rocketplane Limited -yhtiölle sen jälkeen, kun se osti vuonna 2006 Kistler Aerospacen. Kistler Aerospacelta se peri K-1-kantoraketin kehitysprojektin, jossa epäonnistuneesti kehitettiin uudelleenkäytettävää kantorakettia. Kistler Aerospacen perustivat sveitsiläis-yhdysvaltalainen Walter Kistler ja yhdysvaltalainen Bob Citron vuonna 1993 eli aikana, jolloin aloittavien yritysten uskottiin ratkaisevan ongelmia niin rakettitekniikassa kuin tietoliikenteessä. Ne epäonnistuivat molemmissa tavoitteissa globaalisti. Kistler joutui helmikuussa 2006 myyntiin sen kehitystyön hitauden ja kustannusten nousun ja markkinan, jolle yrityksellä ei tosin ollut myytävää tuotetta, puutteen takia. Elokuussa 2006 NASA tilasi Rocketplane Kistleriltä ja SpaceX:ltäJones, Thomas, "Techwatch-Resident Astronaut", Popular Mechanics, Vol 183, Issue 12, Dec 2006, s. 31 kuljetuskapasiteettia ISS-avaruusasemalle. Yhtiöt yrittivät kehittää halvat kantoraketit ja niihin rahtikapselit. Alusten koelentojen piti tapahtua vuosien 2008 ja 2010 välissä. Rocketplane Kistlerille onnistuminen olisi tuonut 207 miljoonaa dollaria tuloja, mutta epäonnistuminen vei yhtiön konkurssiin.http://www.spaceflightnow.com/news/n0608/18cots/http://www.spaceref.com/news/viewpr.html?pid=20628http://www.msnbc.msn.com/id/14411983/ Konserniin kuuluva Rocketplane Global lähti Oklahomasta sen jälkeen, kun yhtiö oli saanut 18 miljoonaa dollaria osavaltion rahoitusta T&K-ty;ön verohelpotuksina, mutta epäonnistui aikaansaamaan Rocketplane XP -avaruuslaitetta. http://www.newsok.com/no-spaceships-at-oklahomas-spaceport- but-they-are-welcome/article/3432669?custom_click=lead_story_title == Lähteet== ==Aiheesta muualla == *Rocketplane Limited official site *Rocketplane Kistler official site *Appealing COTS: RpK’s Avenues for Relief Luokka:Yhdysvaltalaiset avaruustekniikkayhtiöt
Tanjuska ja 7 perkelettä

Tanjuska ja 7 perkelettä on vuonna 1993 valmistunut, Pirjo Honkasalon ohjaama ja tuottama dokumenttielokuva. Honkasalo on myös vastannut elokuvan käsikirjoituksesta, kuvaamisesta ja leikkaamisesta. Tuotanto tehtiin yhteistyössä Baabeli Ky:n ja Svenska Filminstitutetin kanssa.Tanjuska ja 7 perkelettä-VHS-julkaisu, kansipaperi (takakansi) Elokuva sai ensi-iltansa 12. maaliskuuta 1993. Sen kävi katsomassa 582 ihmistä. Elokuva on esitetty televisiossa kaksi kertaa: tammikuussa 1994 ja maaliskuussa 1997. ==Elokuva== Elokuva kertoo valkovenäläisestä 12-vuotiaasta Tanjuska-nimisestä tytöstä. Kaksi vuotta aiemmin Tanjuska lakkasi syömästä, sitten puhumasta ja lopulta kasvamasta. Tanjuska asuu hänen isänsä kanssa Koillis-Virossa kyläpappi isä Vasillin johtamassa uskonnollisessa ortodoksiyhteisössä. Äiti ja pikkusisko asuvat tuhannen kilometrin päässä, Valko-Venäjällä. Isä Vasillin mukaan Tanjuskan sisälle on asettunut seitsemän perkelettä. Nämä paholaiset saattavat lähteä hänestä ainoastaan tuntikausia kestävän päivittäisen seremonian ansiosta. Ainoastaan ristin voima ja vyöllä hakkaaminen voi vaikuttaa niihin. Lääkärit saavat ajan myötä selville, että Tanjuska sairastaa skitsofreniaa. ==Palkinnot== * Amanda-palkinto: Pohjoismaiden paras dokumenttielokuva 1993. * Kettu-palkinto: Suomen paras dokumenttielokuva 1993. * Valtion elokuvapalkinto / Elokuvasäätiön laatutuki: 150 000 markkaa 1993. * Balticum- elokuvafestivaalit: erikoispalkinto 1993. * Jussi-palkinto: Erikois-Jussi 1994. * Bombayn elokuvajuhlat: Juryn erikoispalkinto, 1993. * Sodankylän elokuvajuhlat: BAT-palkinto 1994. * Amasculturan dokumenttielokuvafestivaalit, Portugali 1993: paras elokuva. ==Lähteet== Luokka:Vuoden 1993 dokumenttielokuvat Luokka:Suomalaiset dokumenttielokuvat Luokka:Jussi-palkitut elokuvat Luokka:Elokuvat uskonnoista Luokka:Pirjo Honkasalon ohjaamat elokuvat Luokka:Ruotsalaiset dokumenttielokuvat
Nord 3202

Nord Aviation 3202 oli Ranskan armeijan ilmavoimien 1950-luvun koulutuskone, joka korvasi aiemman belgialaisen kaksitason, Stampe SV.4. Nord 3202 oli suorasiipinen alataso. Siinä oli yksi tähtimoottori ja kannuspyörä. Ohjaamo oli katettu, opettaja ja oppilas istuivat peräkkäinen. Kone oli käyttöön tullessaan melko vanhanaikainen. Koneen ensilento lennettiin 17. huhtikuuta 1957Eden 2002 s. 1021. Koneita valmistettiin 101 kappaletta. ==Tekniikkaa== * Pituus 8,1 m * Kärkiväli 9,5 m * Korkeus 2,8 m * Siipipinat-ala 16.25 m² * Tyhjäpaino 860 kg * Suurin paino 1220 kg * Voimalaite Potez 4D34, 190 kW (260 hv) ===Suoritusarvot=== * Suurin nopeus 260 km/h * Lentomatka 1000 km == Lähteet == * === Viitteet === ==Aiheesta muualla== * Aviafrance Luokka:Ranskalaiset koulukoneet 3202 Luokka:1950-luvun koulukoneet
Purseri

Purseri on merenkulun ja ilmailualan ammatti ja matkustamon esimiehen titteli. Purseri työskentelee matkustajalaivoilla tai lentokoneissa ja hänen tehtäviinsä kuuluu matkustamon valmistelevat tehtävät. Tehtävien laajuus vaihtelee varustamon mukaan; niihin kuuluvat esimerkiksi tehtävien jako matkustamossa palvelevien henkilöiden kesken, matkan esittely ja kuulutukset, tarjoilutehtävät ja niiden valvominen, laivan tai lentokoneen varustaminen taloustarvikkeiden ja myyntituotteiden osalta. Purserin tulee tuntea myös turvallisuusvälineet ja toimenpiteet aluksella tai lentokoneessa. ==Katso myös== *Stuertti Luokka:Vesiliikenteen ammatit Luokka:Ilmailualan ammatit
Agorismi

pienoiskuva|Agorismin symboli, jossa a³ tarkoittaa Agora, Anarchy, Action! (). Agorismi on radikaali vasemmistolibertaristinen anarkismin muoto, jonka Samuel Edward Konkin III (tunnettu myös nimellä SEK3) kehitti anarkokapitalismista 1900-luvun lopulla. Agoristien päämääränä on yhteisö, jossa kaikki ”suhteet ihmisten välillä ovat vapaaehtoisia vaihtoja – vapaa markkinatalous.” Agoristit ovat propertarianistisia markkina-anarkisteja, joiden mielestä omistusoikeus on luonnonoikeus, joka syntyy itsensä omistamisesta ja joka ei estä yhteisomistusta, mikäli omaisuuden omistajat vapaaehtoisesti sopivat sellaisesta keskenään. Agoristien kesken ei ole yhteneväistä käsitystä immateriaalioikeuksista. == Katso myös == * Individualistinen anarkismi == Lähteet== == Aiheesta muualla == Luokka:Individualistinen anarkismi
Novozybkov

Novozybkov () on kaupunki Brjanskin alueella Venäjällä. Se sijaitsee 207 kilometriä Brjanskista lounaaseen. Länteen Valko-Venäjälle on sekä maanteitse että junalla runsaan 25 kilometrin matka. Kaupungissa asui 40 552 henkeä (vuonna 2010). Kaupunki on myös 12 415 asukkaan Novozybkovin piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Paikkakunta on saanut alkunsa vainoja paenneiden vanhauskoisten perustamasta Zybkajan kylästä. Vuonna 1807 siitä tuli Tšernigovin lääniin kuulunut kihlakuntakaupunki. 1800–1900-lukujen vaihteessa se oli suuri tulitikkuteollisuuden keskus. Vuonna 1887 rakennettiin Brjanskin ja Gomelin välinen rautatie. Toisen maailmansodan aikana Novozybkov oli saksalaisten miehittämä. Nykyisin siellä on mm. sähköteknistä ja konepajateollisuutta. Kaupunki on yksi Venäjän vanhauskoisten hengellisistä keskuksista. == Asukasluvun kehitys == Vuosi Novozybkovin asukasluku 1959 25 852 1970 38 513 1979 45 287 1989 44 854 2002 43 038 2010 40 553 ==Liikenne== Kaupungin eteläpuolitse kulkee M13-valtatie (Brjansk–Valko- Venäjän raja–Homel). Venäjän ja Valko-Venäjän rautateiden päärataverkojen osuus Brjansk–Unetša–Klintsy–Novozybkov–Dobruš–Homel kulkee kaupungin kautta (Novozybkovin asema), ja siltä haarautuu sivurata kaakkoon Ukrainan puolelle. ==Lähteet== ==Aiheesta muualla== * Novozybkovia käsitelevä tiedotusportaali * Junayhteydet kaupungista * Epävirallinen kaupunkisivusto * Epävirallisen kaupunkisivuston tiivis versio * Novozybkovin piirin hallinto Luokka:Brjanskin alueen kaupungit
Andy Selva

thumb|Andy Selva Andrea (Andy) Selva (s. 23. toukokuuta 1976 Rooma, Italia) on sanmarinolainen jalkapalloilija ja pelipaikaltaan hyökkääjä. Hän on edustanut San Marinon jalkapallomaajoukkuetta 74 ottelussa ja tehnyt niissä 8 maalia. Seuratasolla hän on pelannut vuodesta 2014 alkaen San Marinon amatöörisarjassa (Campionato Sammarinese di Calcio) La Fioritan joukkueessa. Selvan edellisiä seuroja ovat olleet muun muassa Sassuolo (53 ottelua, 23 tehtyä maalia) ja Padova (20 pelattua ottelua, 2 tehtyä maalia). == Lähteet == Luokka:Sanmarinolaiset jalkapalloilijat Luokka:Vuonna 1976 syntyneet Luokka:Elävät henkilöt
Eli Heckscher

Eli Filip Heckscher (24. marraskuuta 1879 Tukholma, Ruotsi – 23. joulukuuta 1952 Tukholma) oli ruotsalainen taloustieteilijä ja taloushistorioitsija. Heckscher syntyi juutalaiseen perheeseen. Hänen isänsä oli tanskalaissyntyinen pääkonsuli Isidor Heckscher. Hänestä tuli ylioppilas 1897, minkä jälkeen hän opiskeli Uppsalan yliopistossa ja Göteborgin korkeakoulussa. Filosofian tohtori hänestä tuli 1907. Hän oli vuosina 1909–1929 kansantaloustieteen ja tilastotieteen professori Tukholman kauppakorkeakoulussa. Tämän jälkeen hänestä tuli taloushistorian professori vuoteen 1945. Eli Heckscher on julkaisut 1 148 kirjaa ja artikkelia, muun muassa tutkielman merkantilismista. Se on käännetty monelle kielelle. Bertil Ohlinin kanssa hän laati Heckscherin- Ohlinin teoreeman. Eli Heckscherin poika oli Gunnar Heckscher (1909–1987), joka oli maltillisen kokoomuksen johtaja vuosina 1961–1965. Hänen pojanpoikansa on sosialidemokraattinen poliitikko Sten Heckscher. ==Lähteet== *Ohlin, Bertil: "Heckscher, Eli Filip", Svenskt biografiskt lexikon, vol. 18, s. 376–381. (Artikkelin verkkoversio.) ==Kirjallisuutta== * Luokka:Ruotsalaiset taloustieteilijät Luokka:Ruotsalaiset historioitsijat Luokka:Ruotsalaiset professorit Luokka:Tukholman kauppakorkeakoulun professorit Luokka:Vuonna 1879 syntyneet Luokka:Vuonna 1952 kuolleet
The Move Greatest Hits

The Move Greatest Hits on Hollannissa tehty kokoelma-albumi brittiläisen The Move -yhtyeen tuotannosta. Levyn sarjatunnus on NEON NC 8333012 ja se on koottu yhteistyössä Noeland Productions -yhtiön kanssa. Kannen suunnittelun on tehnyt Studio Wondergem GVN Hollannin Baarnissa. Kappaleiden tuottajina ovat olleet: * Denny Cordell: A1, A6-7, B1-4, B6-9 * Roy Wood ja Jeff Lynne: A2 * Roy Wood, Carl Wayne ja Rick Price yhteistyössä Gerald Chevinin kanssa: A3-5 * Denny Cordell ja Tony Visconti: B5 == Kappaleet == A-puoli # Flowers in the Rain (Roy Wood) # Brontosaurus (Roy Wood) # Hello Susie (Roy Wood) # Beautiful Daughter (Roy Wood) # Don't Make My Baby Blue (Mann / Weil) # Yellow Rainbow (Roy Wood) # Kilroy Was Here (Roy Wood) B-puoli # Fire Brigade (Roy Wood) # (Here We Go Round) The Lemon Tree (Roy Wood) # Weekend (Post / Miller) # Walk Upon the Water (Roy Wood) # Hey Grandma (Miller / Stevenson) # Useless Information (Roy Wood) # Zing Went the Strings of My Heart (Hanley) # The Girl Outside (Roy Wood) # Mist on a Monday Morning (Roy Wood) == Lähteet == * The Move MC Greatest Hits (NEON NC 8333012) Luokka:Vuoden 1973 kokoelma-albumit Luokka:The Moven albumit
8 Spruce Street

8 Spruce Street, aiemmin The Beekman, on pilvenpiirtäjä New Yorkissa Yhdysvalloissa. Se sijaitsee Manhattanin eteläosassa lähellä monia historiallisia rakennuksia kuten New Yorkin kaupungintaloa ja Woolworth Building pilvenpiirtäjää. 76-kerroksinen pilvenpiirtäjä on 265 metriä korkea. Rakennus rakennettiin vuosina 2006–2011. Arkkitehti Frank Gehryn suunnitteleman rakennuksen viisi ensimmäistä kerrosta on varattu New Yorkin kaupungin ala-asteen koululle. Poimutetulla teräspinnalla päällystetty torniosa on varattu asunnoille. == Lähteet == == Aiheesta muualla == Luokka:Financial District (Manhattan) Luokka:Manhattanin asuinrakennukset Luokka:Manhattanin pilvenpiirtäjät